
Pangapinan ang soberanya sang pungsod 
sa tunga sang imperyalistang banggaan 


adayon nga nagasingki ang inter-imperyalistang banggaan sa tunga sang 

pagpangsulsol sang US sa China. Samtang nagalala, mas nga ginahigop 

ang Pilipinas sa alimpuros sang sining kagamo. Gina-atubang sang ka- 
tawhan Pilipino ang nagadaku nga posibilidad nga ang Pilipinas liwat nga ma- 
ngin patag ukon lansaran sang awayan sang mga imperyalistang gahum, pareho 
sang nahitabo na sa kasaysayan sang naglupok ang ikaduha nga inaway pang- 
kalibutanon, kag gin-gyerahan sang pungsod nga Estados US kag Japan. 


Ang ini nga posibilidad ginbunga 
sang ginsungka sang rehimen 
Marcos ang independensya sang 
pungsod sa tunga sang nagabaskog 
kag agresibo nga pagpasilabot mili- 
tar sang mga imperyalista para ga- 
miton ang Pilipinas nga balwarte 
sang ila nga ribalan. Ginagiit ni 
Marcos ang patakaran nga “wala 
sang kaaway” para hatagan kataru- 
ngan ang pagkasunod-sunoran sa 
plano sang US nga magtukod sang 
dugang nga mga base militar sa su- 
lod sang pungsod, kag ang pagpaka- 
limos sa China sa atubang sang pag- 
palapad sang gahum pang-ekonomi- 
ya kag pang-militar sa kadagatan 
nga sakup sang teritoryo sang 
pungsod sa West Philippine Sea. 

Nagadali subong ang gobyer- 
nong US nga magtukod sang hasta 
lima ka dugang nga base militar kag 
mga pasilidad sa sulod sang mga 
kampo sang Armed Forces of the 
Philippines (AFP). Para kuno ini sa 
pagdul-ong sang bulig kon may kala- 
lat-an, apang maathag nga bahin sa 
paghanda sang US sang “teatro 
sang inaway” kag may katuyuan nga 
pataason ang armadong tensyon sa 
China. Daw pareho nga pagpang- 
hangkat ang plano nga maglansar 
sang gin-isa nga mga “war exerci- 
se”, lakip ang plano nga magtalana 


sang indi magnubo sa 12,000 ka tro- 
pang Amerikano para sa Balikatan 
sa Abril, sa ngalan sang “pagdampig 
sa kaislahan.” 

Magluwas sa Pilipinas, ginapa- 
daku man sang US ang presensyang 
militar sini sa Japan, Korea kag iban 
pa nga pungsod sa palibot sang Chi- 
na. Ang mga higante nga aircraft 
carrier ukon barkong pang-gyera 
sini permi gina-pwesto sa mga kada- 
gatan sa sidlangan kag nakatungdan 
nga bahin sang Pilipinas, sa kadaga- 
tan sang Japan kag malapit sa Tai- 
wan Strait. Nagbaligya ini sa 
Australia sang duha ka 
submarine nga de-nuk- 
leyar para mas pa nga 
pabaskugon ang 


a 


presensyang militar sang US kag 
mga alyadong militar sini sa South 
China Sea. 

Ginapa-guwa sang US nga ta- 
nan nga ini kabahin sang “military 
deterrence” ukon estratehiya sa 
pagpugong sa China, apang sa pag- 
kamatuod opensibang aksyon ini 
para iduso ang China nga maghimo 
sang balos aksyon militar. Wala 


sang untat nga ginasulsolan sang 
US ang pagseparar sang Taiwan sa 
China, baliskad sa madugay na sini 
nga One China Policy o pagkilala 
nga bahin sang China ang Taiwan. 
Ginabantayan sang US ang China 
nga “una nga magbunot sang pusil” 


kag gamiton ang “pagbulig sa Tai- 
wan” para ilunsar ang armadong 
pagpasilabot, pareho sa paggamit 
sini sa Ukraine para garit-gariton 
ang Rusya. 

Nagpamahog sini lang ang em- 
bahada sang China sa Pilipinas nga 
ang plano nga pagtukod sang du- 
gang nga mga base militar sang US 
sa Luzon "magahalit sa pungsodnon 
nga interes sang Pilipinas kag maga- 
butang sa katalagman sa kahilwayan 
kag kalig-unan sang rehiyon.” Mas 
lang nga ginpasingki sang sini nga 
pahayag ang init sang banggaan. 
Lubos sini nga gintapakan ang digni- 
dad sang mga Pilipino sa pagsiling 
kon ano ang maayo sa Pilipinas, bi- 
san ini mismo nagtukod sang dalag- 
ku nga pasilidad militar sa South 
China Sea nga nagapangkurakot sa 
teritoryo pang-dagat sang Pilipinas 
kag nagadingot sa pangabuhian sang 
mga mangingisda nga Pilipino. 

Yara sa tunga subong ong Pilipi- 
nas sa krusyal nga halintang sang 
kasaysayan, sa atubang sang naga- 
daku nga posibildad sang paglupok 
sang inter-imperyalistang armadong 
kagamo. Panahon subong nga palig- 
unon liwat sang katawhan Pilipino 
ang pagpalangga sa pungsod kag 
pabaskugon ang panindugan para 
dampigan ang independensya sang 
pungsod. Ang kahilwayan kag du- 

ngog sang pungsod subong tuman 
nga ginatapakan sang mga imperya- 
listang gahum sa paggamit nila sa 
Pilipinas bilang patag sang ila pag- 
pakita sang ila kusog, pagmani- 
obrang militar kag paghanda sa gye- 
ra. 

Dapat maghiliusa ang tanan nga 
Pilipino nga nagapalangga sa kahil- 
wayan kag kalinong. Sa tunga sang 
nagasingki nga banggaan sang in- 
ter-imperyalista, dapat batikuson 
sang katawhan Pilipino ang US kag 
China sa gitgitan kag paindisanay 
nila sa kusog militar, batikuson ang 
ila paghanda sa gyera nga naga-ula- 
mid sa teritoryo sang Pilipinas, itib- 
ong ang independensya sang Pilipi- 
nas kag maghimakas para sa matuod 
nga pungsodnon nga kahilwayan kag 
indi pagdampig sa ribalan sang mga 
imperyalistang gahum. 

Dapat punggan sang katawhan 
Pilipino ang pagtukod sang dugang 
nga mga base militar kag pasilidad 
sang US sa Pilipinas. Dapat palaya- 
son ang tanan nga mga tropang 
Amerikano, kagamitan kag armas 
militar sang US sa Pilipinas. Subong 
man, dapat palayason ang tanan 
nga barkong pang-gyera sang China 
nga nagalapas sa teritoryong pang- 
dagat sang Pilipinas kag nagadingot 
sa pangabuhian sang mga mangi- 
ngisda nga Pilipino. Dapat pamatu- 

kan ang mapanghangkat nga mga 
war exercise kag iduso ang pagwa- 
sak sang tanan nga mga dumuluong 
nga base militar sa Pilipinas, sa US 
man ang mga ini ukon sa China. 

Dapat padayon nga pahugton 
sang katawhan Pilipino ang pakig-a- 
ngot kag pakighiliusa sa iban nga 
pumuluyo sa Asya kag iban pa nga 
bahin sang kalibutan nga nagapa- 
matok sa imperyalistang pagpasila- 
bot militar sa ila mga pungsod. Tu- 
kuron kag palaparon ang nagahili- 
ugyon nga prente para pamatukan 
ang inter-imperyalistang paghanda 
sa gyera para punggan ang paglu- 
pok sang mga ini. 

Ang nagasingki nga armadong 
tensyon sang US kag China mani- 
pestasyon sang madasig nga naga- 
lala nga kagamo sang mga imperya- 
lista sa tunga sang matalum nga 
pangkalibutanon nga krisis sang 
kapitalismo nga mayormente tu- 
ngod sa krisis sa sobra nga produk- 
syon kag pagsarurot sang tantos 
sang ganansya. Nagakambyo su- 
bong ang nagapanguna nga mga 
kapitalistang gahum sa pagprotehir 
sang ila kaugalingon nga ekonomi- 
ya samtang ginapalapad ang ila 
neo-liberal nga impluwensya kag 
pagpangapital. Pareho sang nagli- 
gad, nagalab-ot ini sa mga gyera 
para bag-uhon ang tungaay sang 
kalibutan sa tunga sang mga imper- 
yalistang gahum. 

Nagapamatuk ang rebolusyo- 
naryong kahublagan sa mga inaway 
imperyalista, direkta man ukon ga- 
mit ang mga pungsod nga daw mga 
pyesa sa hampang nga chess. Lun- 
say nagaserbe ang mga ini sa interes 
sang mga monopolyo kapitalista kag 
nagatapak sa interes kag kaayuhan 
sang mga pungsod kag masang 
anakbalhas. Dapat tukuron ang pi- 
nakamalapad nga paghiliusa batuk 
sa inter-imperylistang gyera. Kag 
kon maglupok, dapat ini itrans-por- 
ma sa isa ka rebolusyonaryong gyera 
ukon pasingkion ang mga inaway 
banwa para tapuson ang imperyalis- 
tang paghari kag isulong ang sosya- 
lismo para tugahon ang bag-o nga 
sistema nga magatapos sa tanan nga 
inaway sa bug-os nga kalibutan. W 

Koresponsal 


Balitaan sang Hukbo sang banwa 
sa Camarines Norte 


K aiba bala kamo nga 18 ka bulan sa bar- 
tolina si Ka Joma?” Ini ang pangbukas 
sang Pula nga kumander sa bahin sa pamang- 
kot-sabat sang pang-aga nga pulong sang isa ka 
yunit sang Bagong Hukbong Bayan sa Camari- 
nes Norte sa idalum sang Armando Catapia 
Command (ACC). Topiko para mas nga makilal- 
an ang dungganon nga lider sang subong nga 
rebolusyon Pilipino halin sa pakig-debate ni Jo- 
se Maria Sison sa mga upisyal sang daan nga 


AA 
U 
An 


Partido Komunista sa Pilipinas, hasta sa madulom nga inagihan niya sa pag- 
kapriso, kag bisan sa paborito niya nga prutas nga paho. 


Sa pagsulod sang 2023, nangin 
regular nga bahin sang pula nga ku- 
mand sang lain-lain nga yunit sang 
BHB ang bahin sa kabuhi kag paghi- 
makas ni Ka Joma. Gingamit nga ta- 
lamdan ang kaugalingon nga kabuhi 
niya nga “Paglantaw gikan sa Su- 
lod.” Katuyuan sini nga pa-preska- 
hon kag ipakilala ang nangin impor- 
tante nga amot sang tsirman kag 
tigtukod sang Partido Komunista 
sang Pilipinas. 

Bahin ang talakayan sang kabuhi 
kag paghimakas ni Ka Joma sa pag- 
tinguha sang BHB sa Bicol para ib- 
welo ang mga rebolusyonaryong hili- 
kuton sa rehiyon. Nalakip sa mga 
gintun-an sang mga kadre kag pu- 
lang hangaway ang “Indi Malutos 
ang Demokratikong Rebolusyon sa 
Pilipinas” nga pinaka-ulihi nga paha- 
yag nga nasulat ni Ka Joma antes si- 
ya nagtaliwan. 

Liwat gintun-an sa pamaagi nga 
pag-aplikar sang kaugalingon nga 
inagihan sa probinsya ang “Ang Mga 
Partikular nga Kinaiya sang Aton 
Inaway Banwa”. Subong man ang 
mga pinili nga sinulat ni Zhu De, mga 
regular kag ispesyal nga isyu sang 
Ang Bayan kag ang mismo pahayag 
sang Partido sa iya ika-54 nga tuig 
para giyahan ang mga kumander kag 
hangaway sa pinaka-ulihi nga ka- 
himtangan sang rebolusyon Pilipino 
kag paano ini dal-on sa wala sang 
kapareho nga lebel sang nagligad. 

Ginpangunahan sang departa- 
mento sa pulitika sang ACC ang 
kampanyang pagtuon. Sa pagbuli- 
gay sang mga instruktor kag giya sa 
pulitika,sistematiko nga ginapadala- 
gan sang lain-lain nga pormasyon 
ang matag-adlaw nga talakayan sa 
pulitika. 

“Ang kabuhi kag paghimakas ni 
Ka Joma amo ang kasaysayan man 
sang aton ginahigugma nga Partido 
Komunista sang Pilipinas nga sa su- 
bong yara sa ika-54 nga tuig sa pag- 
alagad sa interes sang katawhan Pili- 
pino, “pangtakup sang Pulang kuman- 
der sa iya tribya sa adlaw nga ina. 


Balitaan kag pasundayag 

Para mas nga pukawon kag ma- 
engganyo ang mga upisyal kag ha- 
ngaway sang ACC sa kahublagan 
pagtuon, ginlansar ang Kapehan kag 
Singgit sang Banwa. 

Ang Kapehan isa ka programa 
pang-kultura para konsolidahon ang 
panghuna-huna, panglantaw kag pa- 
nindugan sang mga kadre kag Pula 
nga hangaway bilang hinganiban sa 
pagsulong sang rebolusyon. Gin-to- 
piko sang nagligad ang tres-otso, 
tatlo ka demokrasya sa sulod sang 
hukbo, makasahi nga paghigugmaa- 
nay sa sulod sang kahublagan kag 
ang wala sang katapusan nga pag- 
hatag balor sang mga katungdanan. 
Nangin makalalangkag ang Kapehan 
nga ginatawag man “Gab-i sang 


Wala sang Pangpang-indi” kon diin 


ginapangayuan sang pang-kultura 
nga pasundayag ang tanan, ilabi na 
ang mga bag-o nga rekrut sa huk- 
bong bayan. 

Ang “Singgit sang Banwa” ang 
programa pangbalitaan sa sulod 
sang Pula nga hedkwarter sang 
ACC nga regular nga nagawarag- 
wag sa bug-os nga bulan sang Ene- 
ro. Natunga ini sa duha ka bahin. 
Ang una amo ang pagbalita sang 
mga rekrut gikan sa mga nakuha 
nga balita sa radyo kag katambi nga 
mga komunidad. Ang programang 
pangbalitaan may yara man sang 
regular nga bantala pang ikaayong 
lawas, tribya para sa dugang nga 
ihibalo kag pagpasundayag sang 
mga ambahanon kag binalaybay. 

Samtang sa ikaduha nga bahin 
naman amo ang editorial nga gina- 
tig-ulohan nga “Sulo sang Kopra- 
san” kon diin gina-usisa kag gina- 
pahayag ang tindog sang rebolu- 
syonaryong kahublagan kag masang 
pigos sa mga balita kag isyu pang- 
katilingban. Katuyuan sini nga ma- 
hanas ang mga kaupod nga mag- 
hambal, mag-analisa kag makaha- 
nas sang propagandista sa kubay 
sang mangungumang kumander kag 
hangaway. 

Determinado ang komite sang 
Partido sa probinsya nga ipasaka 
ang ihibalo kag paghangup sang 
mga kadre kag Pulang hangaway sa 
mga sandigan nga prinsipyo para 
pamunuan ang lain-lain nga patag 
sang hilikuton. [29] 


Koresponsal 


Amot sang pamatan-on sa anibersaryo sang BHB 


Gre sang Kabataan Makabayan (KM) sa Northeastern Mindanao 
Region ang nagpinta sang mga panawagan sa sobra 15 ka banwa sang Su- 
rigao del Sur kag Agusan del Sur sang nagligad nga mga senemana. Ginpuno nila 
ang mga pader kag karsada sang mga tinaga “NPA 54”, “Viva CPP-NPA-NDF” 


kag “Magpatapu na sa NPA”. 


Kabahin ang aktibidad sa “opera- 
syon pinta kag operasyon dikit” ukon 
OP-OD sang KM bilang pagsaulog kag 
paghanda sa maabot nga ika-54 nga 
anibersaryo sang Bag-ong Hukbong 
Bayan (BHB). 

Antes ang mismo nga aktibidad, 
nagtipon ang mga katapu sang KM sa 
rehiyon para magpulong kag magpla- 
no kag italana ang sistema, moda kag 
koordinasyon sang aktibidad. Pagka- 
tapos nga tumuron ang mga lugar 
nga sakupon sang aktibidad, gintunga 
sang mga tsapter ang mga baryo kag 
banwa. 

Nagtukod sila sang 2-3 ka tawo 
nga tim para sa pagpinta kag dikit. 
May yara naman mga tim nga ginta- 
lana para mag rekorida kag sarbey. 
Ginseguro sang mga ini ang seguri- 
dad sang mga lugar kon diin hiwaton 
ang operasyon pinta-dikit. 

Puno sang kapagsik ang mga pa- 
matan-on nga naglansar sang aktibi- 
dad. “Sa una ginkulbaan kami pero 
sa pihak sini may yara sang pagka- 
langkag man tungod sa mangin amot 
namon sa maabot nga anibersaryo”, 
suno sa isa ka pamatan-on nga nag- 
pakigbahin. “Mas na-excite kami sa 
masunod nga mga katungdanan nga 
pagpanagtag sang mga polyeto kag 


postering.” 

“Nalipay kami sa amon nangin 
amot sa pagsaulog sang anibersaryo 
sang BHB. Gamay man ini, importan- 
te pa gihapon sa propaganda agud sa 
pagsulong sang paghimakas,” suno 
pa sa isa ka nagpakigbahin. 

Isa ka katapu sang KM ang nag- 
pahayag sang desisyon nga mag-pul- 
taym sa BHB pagkatapos sang aktibi- 
dad. Nagpangako naman ang iban 
nga magsunod man sa maabot nga 
mga panahon. 

Nangin dagway ang OP/OD bilang 
porma sa propaganda sadtong pana- 
hon sang diktaduryang US-Marcos. 
Ginlansar ini sang mga aktibista para 
ipahayag ang ila panindugan sa mga 
isyu kag pagkundena sa bulok nga na- 
gahari nga sistema samtang nagali- 
kaw nga madakpan ukon makita sang 
pasistang tropa sang diktadurya. Na- 
ngin lapnagon ang OP-OD, mga per- 
yodikit,mga poster nga may lain-lain 
nga kadakuon sa mga pader, tamba- 
yan, sa sulod sang mga bus kag dyip 
kag iban pa nga lugar. 


KM sa Southern Tagalog 

Indi mahimutig nga ginabug-os 
sang pamatan-on, edad 18 hasta 35, 
ang mayoriya sang mga Pula nga ha- 

ngaway. Ginahatagan nila sang pi- 
nasahi nga kapagsik kag bentaha 
ang hukbo sang pumuluyo. Pamatu- 
od sila sa kadalumon sang ugat sang 
hukbo kag rebolusyon sa masa. 

Antes magpultaym,madamo sa 
ila ang nag-agi sa pagka-katapu 
sang Kabataan Makabayan (KM) sa 
ila mga lugar. Kalakip sa ila sila Ka 
Arnold kag Ka Mabolo, pamatan-on 
nga hangaway sa isa ka larangan sa 
Southern Tagalog (ST). 

Nakita niya nga wala sang kina- 
lain ang sitwasyon sadto kag su- 
bong. “Mas makita ang malala nga 
kahimtangan sang mga pamatan-on, 
ilabi na sadtong panahon sang pan- 
demya,” siling niya. Gani sang gin- 
imbitahan siya nga magpasakup sa 
KM, gilayon niya ini ginbataon. 

“Astig!” ang reaksyon ni Ka Ma- 
bolo, isa ka pamatan-on sa syudad, 
ang imbitahan siya sa KM. “Daw 
exciting, kag makasaysayan pa!” Si- 
ling niya, nasurprisa siya sadto sang 
ginpahangup sa iya nga ang KM ang 
isa sa pinakauna kag pinakadaku 
nga nagsulong sang kahublagan ma- 
sa batuk sa diktadurya ni Ferdinand 
Marcos Sr, tatay sang subong nga 
presidente. 

Wala nagdugay, nagdesisyon 
nga lubos-panahon nga maghulag sa 
hukbong bayan ang duha. 

“Pareho sang pagkamuklat ko sa 
KM, amo man ang proseso sang pag- 
desisyon ko nga magpasakup sa huk- 
bong bayan,” panalaysayon ni Ka Ar- 
nold. “Sang matun-an kag makita ko 
kon ano ka importante ang armadong 
paghimakas, amat-amat ko nga na- 
hangpan nga wala sang iban nga pa- 
dulungan ang tanan nga aton alag- 
yan kundi padulong sa kaumhan.” 

“Isa ka daku nga panghangkat 
sa mga pamatan-on ang pagpasakup 
sa Hukbo, apang madamo naman 
sang mga pamatan-on pareho naton 
ang nauna na nga nagpanday sang 
aton usoyon nga dalan,” siling niya. 

“Siling gani ni Ka Joma, ang pi- 
nakamaayo nga pamatan-on amo 
ang bun-agon sang paghimakas!” W 

Cha-cha ni Marcos, ginkopya 
sa iya amay nga diktador 


SS kasaysayan sang Pilipinas, katapusan nga naghiwat 
sang Contitutional Convention (Con-con) para bag-u- 
hon ang reaksyonaryong konstitusyon (charter change 
ukon cha-cha) sadtong 1971 sa idalum ni Ferdinand Marcos 
Sr. Pareho sa ginhimo sadto sang iya amay nga diktador, li- 
wat ginasaksak ni Ferdinand Marcos Jr sa tutunlan sang 


pungsod ang padihot nga Con-con. 


Sining Marso, wala pamisok nga 
ginratsada sang Kongreso nga pugad 
sang daan nga sadto alipures sang 
mga Marcos ang duha ka hagna para 
sa Con-con. Ginpasa sadtong Marso 6 
ang Resolution of Both Houses No.6 
nga nagatalana sang pagtukod sang 
Con-con. Sadtong Marso 14, gin-ap- 
rubahan sini ang Constitutional 
Convention Act (House Bill 7352) nga 
nagatalana sang pamaagi para hiwa- 
ton ang kumbensyon. 

Sa idalum sini, ginapili ang mga 
delegado sang Con-con kadungan sa 
eleksyon pang-barangay sa Oktubre 
30. Makaangkon sang tiglawas ang 
kada distrito nga magapungko gikan 
Disyembre 1, 2023 hasta Hunyo 30, 
2024. Bayaran sila sang P10,000 ka- 
da adlaw sang ila pagtambong sa se- 
syon sang komite ukon kapulungan. 
Kunsiderahon sang isa ka plebisito ang 
mga pagbag-o nga ipanugyan sang 
kapulungan. Ginatantya nga magda- 
ngat sa P15 bilyones ang gastuhon 
para sa bug-os nga iskema. 


Cha-cha para sa dumuluong kag di- 
nastiya sa pulitika 

Isa ka neo-liberal kag awtoritar- 
yan nga konstitusyon ang ginaduso 
sang hubon ni Marcos, kaupod sang 
mga alyado sini nga hubon ni Duterte, 
Arroyo kag Estrada. Lakip diri ang 
pagpalawig sa termino sang naga- 
pungko nga presidente kag labaw pa 
diri, pag-ligalisa sang mga istruktura 
sang pasismo. Ginasigahum nga ma- 
hitabo liwat ang ginhimo sadto sang 
diktador nga Marcos Sr kag asawa ni- 
ya nga si Imelda nga nagpanuhol sa 
mga delegado sang 1971 nga Consti- 
tutional Convention sa bantog nga 
Quintero payola. Makaligad nga gin- 

panaug ong layi 
militar, ginlu- 
sot ang 
Konstitusyon 
1973 paagi sa maanomaliya nga pung- 
sodnon nga plebisito nga gin-agi lang 
sa pag-alsa sang kamot sang mga 
asembleya sang barangay. 

Pagpaniplang ang ginasiling nga 
ilimita sa mga probisyon sa ekonomiya 
ang pagbag-o sang konstitusyon. Gin- 
angkon mismo sang mga nagabaligya 
sang Con-con nga wala sang makapu- 
gong sa gahum sini (ukon bisan sang 
alternatibo nga constituent assembly) 
nga bag-uhon ang bug-os nga konsti- 
tusyon. Mas daku nga pagpaniplang 
nga maga-uswag ang pungsod kon ku- 
haon ang mga restriksyon sa pagpa- 
nag-iya kag kontrol sang dumuluong 
sa mga kadutaan kag pila ka gina-pro- 
tektahan nga bahin sang ekonomiya. 
Magabunga ini sang mas nga pag- 
pangkurakot sa pungsod sang mga im- 
peryalista kag pila ka kakunsabo nila 
nga dalagku nga komprador burgesya, 
agalon may duta kag burukrata-kapi- 
talista. 

Reaksyunaryo ang Konstitusyon 
1987 tungod ginapabilin kag ginapa- 
lig-on sini ang sistema sang pagpang- 
himulos kag pagpamigos sang imper- 
yalismo, pyudalismo kag burukrata 
kapitalismo. Apang napwersa ang 
nagahari nga sahi nga maghatag sang 
pila ka konsesyon bunga sang mabas- 
kog nga maki-pungsodnon kag demok- 
ratiko nga kahublagan pagkatapos 
sang Pag-alsang Edsa sadtong 1986. 
Kalakip sa konsesyon ang limitasyon 
sa mga termino sang mga napili nga 
upisyal, limitasyon sa pagpanaug sang 
layi militar, listahan sang sandigan 
nga tawhanon nga kinamatarung, 


representasyon sang pigos nga sektor 
sa sistemang party list, proteksyon 
sang pila ka bahin sang pungsodnon 
nga ekonomiya, pagdumili sa mga du- 
muluong base militar, armas nukleyar 
kag patakaran nga gyera. 


Padihot nga liw-as sa interes sang 
katawhan 

Ang padihot nga cha-cha ni 
Marcos Jr kontra-pumuluyo, kontra-i- 
mol,  kontra-makipungsodnon kag 
kontra-demokratiko. Sobra ka malain 
kag makahalalit sa pumuluyo kag 
pungsod ang katuyuan sini. 

May yara ini apat ka tingkad nga 
katuyuan. Una, kuhaon ang nagalun- 
tad nga limitasyon para makapadugay 
sa poder ang hubon sang mga Marcos 
kag mga dinastiyang pulitikal. Ikadu- 
ha, palig-unon kag sementuhon ang 
mga patakaran neoliberal kag kakason 
ang restriksyon para lubos nga mapa- 
luntad kag mas makurakot sang mga 
imperyalista kag dumuluong ang ka- 
dutaan kag ekonomiya sang pungsod 
nga magapalala sa pagpang-agaw 
sang pangabuhian sang pumuluyo. 
Ikatatlo, pahuyangon ang proteksyon 
sa mga tawhanon nga kinamatarung 
kag restriksyon batuk sa layi militar 
kag pagpabalik sang pasistang dikta- 
durya. Ika-apat, dulaon ang mga 
pagdumili sa dumuluong nga mga base 
militar, armas nukleyar kag patakaran 
gyera pabor sa imperyalistang US. 

Madugay na nga ginaduso sang 
American Chamber of Commerce of 
the Philippines, sang gobyernong US 

kag mga imperyalistang institusyon 
pampinansya ang pagbag-o sa konsti- 
tusyon. Apang, may pila ka grupo 
sang dalagko nga negosyo nga nagpa- 
hayag sang pagkabalaka sa matuod 
nga pangpulitika nga katuyuan sang 
sining plano. Kahibalo sila nga indi gi- 
layon kinahanglan ang amyenda sa 
mga probisyon sa ekonomiya tungod 
napasar na ang mga layi nga mas 
nagbukas diri. Nagakabalaka sila nga 
magadulot sang instabilidad kag ka- 
gamo sa nagahari nga sistema pang- 
pulitika dala sang pagbag-o sa mga li- 
mitasyon sa termino. 

Kahibalo na ang malapad nga 
pumuluyo sang malain nga plano 
sang cha-cha ni Marcos. Ginabati- 
kos nila ang pag-uyang sang pana- 
hon kag pondo sang pungsod sa si- 
ning plano imbes nga atubangan kag 
sabton ang grabe nga krisis sa pa- 
ngabuhian sang pumuluyo. Ang 
paghiliusa kag ululupod nga paghu- 
lag kag pakig-away nila ang maka- 
diskaril, makapugong kag maka-pa- 
atras sa cha-cha ni Marcos. [AB] 


Bag-o tukod nga detatsment 
sa Negros Oriental ginbombahan sang BHB 


GINBOMBAHAN SANG DUHA ka rifle grenade sang mga Pula nga hanga- 
way sang Bagong Hukbong Bayan (BHB)-Central Negros ang detatsment 
sang 62nd IB sa Barangay Malangsa sa Vallehermoso, Negros Oriental 
sadtong Marso 15. Duha ka soldado sang 62nd IB ang napatay samtang 
duha pa ang napilasan. 

Suno sa yunit sang BHB, ginareklamo sang mga residente ang naka-is- 
tasyon nga tropa sang 62nd IB sa amo nga barangay. Ginbantala sang 
mga residente sang Barangay Malangsa ang nanari-sari nga paglapas sa 
tawhanon nga kinamatarung, ang pilit nga pagpatrabaho sa ila sang mga 
soldado, kag wala sang basehan nga pag-akusar kag pilit nga pagpasungka 
nga kuno “supporter” sang hukbong bayan. 

Sa Canlaon City, ginpuhag sang mga Pulang hangaway sang BHB- 
Central Negros ang naga-operasyon nga tropa sang 62nd IB sa Sityo Ba- 
tang-batangan, Barangay Bucalan sadtong Marso 6. Isa ang napatay kag 
isa ang pilason nga soldado sa operasyon harassment. 

Sa Camarines Sur, kapid nga operasyon harasment ang ginlansar sang 
mga yunit sang BHB-West Camarines Sur sadtong Pebrero 28 batuk sa 
duha ka detatsment sang militar sa banwa sang Ragay. Una nga ginpaluk- 
pan sang mga Pulang hangaway ang detatsment sa Barangay Baya nga 
ginsundan sang pag-atake sa detatsment sa Barangay Patalunan. 

Samtang, duha ka tropa sang Special Action Force (SAF) sang pulis 
ang napatay sa aktibong depensa sang BHB-Mindoro batuk sa isa ka kolum 
sang naga-operasyon nga yunit sang 10th SAF Battalion kag 203rd Briga- 
de sa Sityo Naksib, Barangay Sta.Cruz, Bongabong, Oriental Mindoro sad- 
tong Marso 15. Wala sang kaswalti sa kubay sang mga Pulang hangaway 
nga luwas nga naka-atras pagkatapos sang lima ka minuto nga inaway. 


Ang pagpang-agaw sang 14 ka pusil 
sa hubog nga mga soldado sa Eastern Samar 


Protesta sa Batangas. Nagkadto ang 
mga mamumugon kag gagmay nga 
mangunguma sa katubohan nga apekta- 


SADTONG OKTUBRE 7, 2022, 14 ka armas ang naagaw sang mga Pulang hanga- 
way pagkatapos salakayon kag lubos nga lutoson ang mga soldado sang 52nd IB 
kag mga pulis nga nagakampo sa Barangay Dorillo Jipapad, Eastern Samar. 

Madugay na nga gina-reklamo sang mga residente ang presensya sang 
mga soldado kag pulis sa idalum sang Retooled Community Support Program 
(RCSP). Kalakip sa ila mga paglapas ang pagkampo sa mismo barangay hall 
kag patarasak nga pagpalupok sang pusil. Gani ubos kusog nga ginsuporta- 
han sang masa ang paglunsar sang taktikal nga opensiba. Gintuon sang mga 
Pulang hangaway ang reyd sa pista sang barangay. Hubog kag tulog ang mga 
soldado sang nagsalakay ang mga Pulang hangaway. Pagkatapos sang 11- 
minutong baslanay sang lupok, nagsungka ang mga soldado kag pulis. Duha 
ang napatay nga soldado kag tatlo ang napilasan. Gilayon nga ginhatagan 
sang pauna nga pagbulong ang mga napilasan. 

Katorse ka armas, kon diin siyam mataas nga kalibre sang riple, ang naagaw 
gikan sa reyd, Kalakip diri ang pito ka riple nga R4, isa ka M203 grenade 
launcher, isa ka Galil assault rifle, tatlo ka .45 kalibre nga pistola kag duha ka 
9mm nga pistola. Nakakumpiska man ang mga kaupod sang madamo nga bala, 
walo ka amunisyon pouch, siyam ka military pack, duha ka radyo kag isa ka rad- 
yong Harris. May mga selpon, powerbank kag iban pa nga gamit militar pa sila 
nga naagaw. Bilang sabat sa daku nga kapaslawan, gin-kanyon pagka sunod nga 
adlaw sang mga soldado ang mga umahan sa tunga sang mga barangay sang Do- 
rillo kag Cagmanaba. Indi magnubo sa walo ka kolum sang kaaway ang nagsuyod 
sa nagatalambi nga lugar apang paslaw sila nga maabtan ang mga hangaway. 

do sa pagsira sang Central Azucarera de 
Don Pedro Inc (CADPI) sa Batangas sa 
atubang sang upisina sang kumpanya sa 
Taguig sadtong Marso 17. Giit nila ang 
gilayon nga bulig pinansyal. 


Kontra-dam sa Kalinga. Ululupod 
sang paghulag sang mga tumandok 
sang Pinukpok kag Balbalan, Kalinga 
sadtong Marso 13 ang pagpasaka sang 
petisyon sang ila mga lider batuk sa 
Saltan E. Hydroelectric power plant. 
Siling nila, maanomalya ang kasugta- 
nan nga ginhimo sini sa isa sa mga tribu 
sadtong Pebrero 9 kag dapat ini ibasura. 


Kontra-reklamasyon sa Cavite. Isa 
ka fluvial parade ang ginhimo sang 
mga mangingisda kag residente sang 
Rosario, Cavite sadtong Marso 14 ba- 
tuk sa dredging nga ginahimo sa ila pa- 
ngisdaan nga nagsugod sadto pang 
2021. 

SA 


MALIP-OT NGA P U LO N G 


1.37 ang nalista nga bata nga Marso 17, 1995 


F mamumugon ukon child worker 
MI Iyon sa Pilipinas sadtong 2021. ginbitay si Flor Contemplacion sa 


Singapore sa kaso nga pagpatay. 
65% sa ila, edad 5 hasta 17, yara sa “makatalagam" nga gs! 


mga trabaho nga indi nagakadapat sa mga bata. Ginpatingkad sang iya kaso ang 
pagpabaya sang estado sa 

kahimtangan sang kababaenhan nga 

migrante nga Pilipino. Sa kabug-osan 

nga 1.825 milyon ka OFW sadtong 


, 2021, 1.10 milyon mga kababaenhan 
ang ginsaka ang balor sang nga ASAL madamo sa mga 


0 baligyaanay sang armas sa trabaho bulnerable sa abuso. 
o 0 bug-os nga kalibutan sang 


nagligad nga lima ka tuig. CARHRIHL 


Ginpirmahan sadtong Marso 16, 
1998 ni NDFP Chairperson 
Europe sang 47%. Mariano Orosa. 


Nagapabilin nga nagapanguna 
nga tigbaligya ang US, samtang 
nagabwelo ang pagbaligya sang 
kaalyado sini nga pungsod sa 


aoo Tos 1,700 


Hermes 90 UAV 

ininga ginbakal sang AFP nga gagmay ka pwesto ang naabo sa 

nga drone paniktik sa bili nga 5153 ginasuspetsahan nga hungod nga 
milyon o P7.65 milyon kada isa. pagsunog sa Baguio City Public 


Market sadtong Marso 11. 


Himo ang mga ini sang Elbit Systems, 


nagapanguna nga kumpanya nga Ginapatihan nga kaangot ini sa plano sang 
imbolbado sa henosidyo kag apartheid sang lokal nga gobyerno nga ipribatisa ang 
Israel batuk sa Palestine. merkado. 


12,000 


tropang Amerikano kag 
5,000 tropang Pilipino ang 


800,000 


litro sang krudo pang-industriya ang 
naula sa kadagatan sang Mindoro, 


makigbahin sa Balikatan Palawan kag Panay gikan sa nalunod 
2023 nga natalana nga nga barko nga MT Princess Empress 
hiwaton sa Northern Luzon, sadtong Pebrero 28 

lakip sa pinakapunta nga bahin sang Philippine Ginatantya nga 18,000 ka 

Strait nga kaiping na sa Taiwan Strait. mangingisda ang apektado sa 
Nagapanghangkat ini sang balos-aksyon sa China. Oriental Mindoro kag 1,200 sa Panay. 

Mga komunidad sa Kalinga kag Bukidnon, 
ginkanyon kag ginbomba sang AFP 


(port surot ang kaso sang pagpang-kanyon, aerial bombings kag istraping 
ang ginhimo sang mga yunit sang Armed Forces of the Philippines (AFP) sa 
mga probinsya sang Kalinga sa Northern Luzon kag Bukidnon sa North Central 
Mindanao sang nagligad nga mga sinemana. Grabe ang kahadlok kag truma ang 
gintuga sini sa mga residente kag kaiping nga mga komunidad. Apektado man 


ang palangabuhian sang mga residente. 


Sa Kalinga, patarasak nga gin- 
bomba sang mga jet fighter sang AFP 
ang bukiron nga bahin sang Barangay 
Gawa-an sa Balbalan mga alas-2 
sang kaagahon sadtong Marso 5. 
Suno sa mga residente, nabatian 
hasta sa mga banwa sang Upper Ta- 
buk kag Limos ang gahud sang mga 
fighter jet. Nagtuga man sang ka- 
hadlok sa lugar ang pagtiyog-tiyog 
sang drone nga pangsarbeylans. Su- 
nod nga adlaw, duha ka helikopter 
naman ang nagtiyog sa Balbalan. 

Magluwas pa sini, iligal nga gin- 
dakup sang mga soldado ang siyam 
ka residente sang Sityo Uta kag 
Codcodwe Barangay Gawa-an kag 
gindetine sang pito ka oras. Suno sa 
mga grupo sang tawhanon nga kina- 
matarung, padayon ang pagbubo 
sang tropa militar sa Balbalan. Su- 
bong man, may yara ginbutang nga 
howitzer sa Sityo Guesang, Poblacion 
nga naga-atubang sa Barangay Ga- 
wa-an. 

Liwat ginbantala sang mga grupo 
sang tawhanon nga kinamatarung 
ang pagpangbomba kag pag-istra- 
ping sang AFP sa mga komunidad 
sang Balbalan sadtong Marso 9. 

Sa Bukidnon, nalista ang mada- 
mo nga kaso sang pagpang-kanyon, 
pagpang-bomba kag istraping sa Ma- 
laybalay City halin Marso 13 hasta 
Marso 16. Ginkanyon sang AFP ang 
Barangay Culaman sadtong Marso 13 
sang kaagahon. Gin-atake man ang 
Barangay Kaburakanan sadtong 
Marso 15 sang hapon kag gab-i. Gi- 
natantya nga 16 ka rocket ang gin- 
hulog sang duha ka helikopter kag 
nalista ang lima ka serye sang istra- 
ping kag duha ka serye sang pag- 
pang-kanyon. Liwat gin-atake sang 
mga helikopter sang AFP ang Bara- 
ngay Kaburakanan sadtong Marso 

16, alas-12 sang tungang gab-i. 

Pagpatay. Ginpaulanan sang ba- 
la sang mga soldado sang 37th IB 
ang apat ka sibilyan, lakip ang duha 
ka menor-de-edad, sa Sityo 27, Ba- 
rangay Sangay, Kalamansig, Sultan 
Kudarat sadtong Pebrero 27. Agud 
tabunan ang ila krimen, ginpag-guwa 
sang AFP sa mas midya nga ang Pu- 
lang hangaway sang Bagong Huk- 
bong Bayan (BHB) ang ila gin-atake. 

Ginkilala ang mga biktima nga si- 
la Nasyon Gantangan, 30 ka tuig ang 
edad kag may tatlo ka kabataan; Epin 
Dasol, kag duha ka menor-de-edad 
nga sila Waldo Lunon (16) kag Vera- 
no Matilak (15). Napatay sa pagpusil 
si Gantangan samtang napilasan si 
Dasol. 

Nakasinggit pa si Gantangan nga 
“Sibilyan ni!” (Sibilyan kami!) antes 
siya mapatay. Sa pihak sini, nagpa- 
dayon sa pagpalupok ang tropang 
militar hasta sang aga. Suno sa pa- 
milya ni Gantangan, sobra ka damo 
sang bala ang nag-igo sa iya lawas 
nga halos matunga ini. 

Pag-abdak. Gin-abdak sang 
mga ahente sang 94th IB ang organi- 
sador nga mangunguma nga si Leo- 
nardo Sermona Jr sadtong Marso 
16. Siya ulihi nga nakita sa Barangay 
Bi-ao, Binalbagan, Negros Occiden- 
tal. Nakapadala pa sang mensahe si 
Sermona nga nagasiling “ginalagas 
ako” mga alas 4:59 sang hapon sang 
Marso 16. Wala pa mahibaluan kon 
diin siya hasta sa subong. 

Pag-aresto. Gin-aresto sang 
mga pulis kag armadong pwersa sang 
estado sadtong Marso 7 ang organi- 
sador sang Anakpawis-Rizal nga si 
Arnel Bueza mga alas 12:30 sang 
kaagahon sa iya balay sa Sityo Tiba- 
gan, Barangay Dolores, Taytay, 
Rizal. Wala sang ginpakita nga man- 

damyento de aresto ang mga nagda- 
kup. Gindala siya sa CIDG Padilla, 
Antipolo. 

Gin-aresto sang 62nd IB ang 
mangunguma nga si Ricky Elod sad- 
tong Marso 17 sa Sityo Caliban, Ba- 
rangay Makilignit, Isabela, Negros 
Occidental. Wala pa nahibaluan 
sang mga himata ni Elod kon diin siya 
gindala sang mga soldado. 

Pagpang-ipit. Gin-ransak sang 
mga soldado sang 62nd IB ang balay ni 
JR Apao sa Sityo Binil-iwan, Barangay 
Calupaan, Guihulngan City sadtong 
Marso 17. Ginhadlok kag ginpilit sang 
mga soldado si Apao nga magserbe 
nga giya sa ila operasyon militar. 

Sa Negros Occidental, ginsulod 
sang mga tropa sang 62nd IB ang ba- 
lay sang magtiayon nga mangunguma 
nga sila Danila kag Libeth Gerunda sa 
Sityo Lower Caliban, Barangay Ba- 
nog-Banog, Isabela sadtong Marso 
19. Wala ang magtiayon sa amo nga 
balay apang nakita sang mga soldado 
ang anak sang mga ini. Ginhadlok kag 
pilit nga gin-litratuhan ang mga me- 
nor-de-edad sa amo nga balay. 

Sadtong Marso 17, ginsulod sang 
naga-operasyon nga tropa sang 62nd 
IB ang balay ni Renante Villacapa sa 
Sityo Caliban sa amo man nga bara- 
ngay. Gin-interogar naman si Eyok 
Diala, residente sang amo nga sityo. 

Gintayaan sang armas ang baba- 
ye nga si Evelyn Bitonga sa Sityo Lo- 
wer Caliban sa amo nga barangay 
sadtong Marso 20. 

Sa Rizal, pilit nga ginpatipon kag 
“ginpasungka” sang 80th IB kag mga 
ahente sang National Task Force- 
Elcac sadtong Marso 12 ang mga re- 
sidente sang 1K2 Kasiglahan Village, 
Montalban. Gintipon sang mga sol- 
dado ang 400-500 ka residente. 

Samtang, padayon nga gina-ipit 
sang mga pwersa sang estado ang 
organisador sang imol nga si Roberto 
Marquez sugod pa Marso 2. Sadtong 
Marso 6, ginsulod sang mga pulis ang 
iya balay sa Sityo Sumilang, Barangay 
San Jose, Antipolo para paandaman 
siya kag ang iya pamilya. [26] 

Koresponsal 


Kalig-on kag determinasyon sang 
kababaenhan sa tunga sang inaway 


SS mga larangan gerilya sa Negros, pareho sang tanan nga mga yunit sang 
Bagong Hukbong Bayan, alalangay ang mga kinamatarung sang mga Pula 
nga kababaenhan nga hangaway sa kalalakihan. Pareho ,.4 
sa sin-o man nga katapu sang hukbong bayan, nagatu- 
ngod sila sang mga hilikuton militar, pulitika, produksyon, medikal, 


edukasyon kag kultura. 


Ang indi pa masigahum nga ma- 
sarangan sang isa ka babaye sa bur- 
gis kag pyudal nga katilingban nahi- 
mo kag napa-uswag sa sulod sang 
hukbong bayan. Magluwas sa pag- 
ka-asawa kag iloy, nangin mga ha- 
ngaway sila nga nagapakig-away 
para tapuson ang pagpang-ulipon sa 
tanan nga kababaenhan, kag ang 
katilingban nga gingikanan sang 
pagpang-ulipon nakabase sa kasari- 
an. Sa rebolusyon nila nakita ang 
pinakahilway nga espasyo para sa 
kababaenhan sa sulod sang mala- 
pyudal kag mala-kolonyal nga kati- 
lingban. 

Isa diri si Ka Trina, subong 20 
anyos, nga nagatrabaho bilang ka- 
bulig sa balay halin pa sa lamharon 
nga edad. Nabatyagan niya ang im- 
portansya niya sa sulod sang BHB 
tungod nagaserbe siya sa pumuluyo 
nga ginapigos kag indi lang sa indi- 
bidwal nga amo. Nahatagan siya 
sang higayon nga makatuon, isa ka 
kinamatarung nga gindingot sa iya 
sang kaimolon. Napa-uswag niya 
ang iya kaugalingon sa bulig sang 
mga kaupod. “Nagsulod ako nga ha- 
los indi makabasa kag makasulat,” 
estorya niya. “Subong ako na ang 
naga-isip kag nagapadalagan sa su- 
portang materyal nga ginahatag 
sang masa.” 

Nakita man ni Ka Thea, 22, ang 
iya lugar sa rebolusyon. “Sa guwa 
sang hukbong bayan, sunod-sunod 
lang ako sa trabaho,” siling niya. 
“Bilang 8 hangaway, 7” ginahatagan 
sang balor ang akon tingog kag ba- 
hin ako sa proseso sang pagdesisyon 
kag pagplano.” Mas nga nagtaas ang 
iya kumpyansa sa mga hambalanon 

militar sang makatapos siya sa san- 
digan nga kurso sa pulitiko-militar. 


Grabe nga sakripisyo sang mga 
hangaway nga iloy 

Isa sa gina-atubang sang mga 
kababaenhan, lakip na sang kalalaki- 
han nga hangaway, ang paglagas 
sang militar sa ila mga kapamilya 
para pwersahon sila nga pasungkaon 
kag gamiton sa kampanya sa pagpa- 
sungka sang mga katapu sang BHB. 
Barahubal nga taktika sang militar 
sa Negros kag iban pa nga bahin 
sang pungsod ang paglagas sa ino- 
sente nga mga lapsag kag gagmay 
nga mga bata, agawon sila sa ginsa- 
ligan nga mga himata kag “ipa-ati- 
pan” sa mga ahensya sang estado. 

Isa ka tingkad nga kaso sa rehi- 
yon ang pag-agaw kag padayon nga 
indi pagbuhi kay Baby Marx, anak 
sang mga hangaway nga sila Ka 
Jandy kag Ka Peeta. Duha ka tuig na 
nga ginabawi sang pamilya ni Ka 
Jandy ang bata nga gin-agaw sang 
79th IB sadtong Enero 13, 2021 sa 
Barangay San Fernando, Talisay 
City, Negros Occidental. Wala na ni- 
ya liwat nakita gikan pa sadto ang 
iya anak. Sa sulod sang duha ka tuig, 
ginapa-agi sa pasikot-sikot nga pro- 
seso ang iya mga kapamilya nga na- 
ga-giit nga ihatag sa ila ang bata. 
Mas malala, pasulit-sulit nga gina-i- 
pit, ginahadlok kag ginabantayan 
sang militar ang lolo kag lola nga na- 
gatinguha nga mabalik siya sa ila 
poder. 

“Ginatinguhaan ko nga mangin 
malig-on sa tunga sang madamo nga 
sakripisyo,” siling ni Ka Jandy pag- 
katapos mabalitaan nga liwat nag- 


dumili ang militar nga ihatag si 
Baby Marx sa iya lola sang nagligad 
nga tuig. “Nakita ko ang mga pag- 
tinguha sang amon mga pamilya. 
Diri ako nagakuha sang kusog. Na- 
gasalig ako nga mabawi namon si- 


” 


ya. 

Mensahe niya sa mga soldado: 
“Nga-a magsungka ako sa inyo nga 
gin-kidnap ninyo ang akon anak? Sa 
ka daku sang pag-antus nga gindu- 
lot ninyo sa akon sa pag-kidnap kay 
Baby Marx, nagasalig pa kamo nga 
magbulig ako sa inyo?” 

Panawagan niya sa mga naga- 
uyat kay Baby Marx: “Inosente ang 
anak ko. Buhii na ninyo siya para 
sa iya kaayuhan.” 

“Tungod sa brutalidad sang 
gyera, wala kami nahatagan ni Baby 
Marx sang higayon nga magkaupod 
sang mas madugay. Bag-o lang siya 
nakon ginbun-ag sang gin-agaw si- 
ya sa akon, kag wala na niya naagi- 
han bisan san-o man ang pag-ati- 
pan ko, ukon sang iya lolo kag lola 
bisan sa malip-ot nga panahon.” 

Indi man mahangpan ni Baby 
Marx ang kahimtangan sa iya lam- 
haron nga edad, gusto ipalab-ot ni 
Ka Jandy sa iya ang lubos nga pag- 
higugma kag pagkalangkag nila nga 
mag-asawa nga makabalik siya sa 
poder sang iya lolo kag lola. 

“Para sa imo anak, kami nga 
imo iloy kag amay, indi ka gid mag- 
panghuna-huna nga ginbayaan ka 
ukon ginpabayaan ka namon. Gin- 
agaw ka halin sa amon, batuk sa imo 
kinamatarung kag kaayuhan. Gina- 
himo namon ang tanan para maka- 
pauli ka na saimo lolo kag lola.” W 


Paghimakas sang mamumugon, nagasulong 


S unod-sunod nga welga, protesta kag ululupod nga paghulag ang ginkasa sang 
mga unyon kag grupo sang pangabudlay sang nagligad nga mga sinemana. 
Mayor ang paghimakas nila para sa makabuhi nga sweldo, desente nga trabaho 


kag kinamatarung sa pag-unyon. 


Nalab-ot sang unyon sa restawran 
nga Kowloon West sa Quezon City ang 
dugang nga sweldo, mga benepisyo 
kag regularisasyon sang mga mamu- 
mugon pagkatapos sang tatlo ka tuig 
nga gitgitanay nga pakig-negosasyon 
sa maneydsment. Ginpirmahan sang 
unyon kag maneydsment ang kasugta- 
nan sadtong Marso 15. 

Nagbunga ang untat-byahe sang 
mga pangpubliko nga transportasyon 
pagkatapos maduso ang Malacanang 
nga makig-estorya sa grupong Pagka- 
kaisa ng mga Samahan ng Tsuper at 
Operator Nationwide (Piston) kag Ma- 
nibela sadtong Marso 7. Naduso nga 
magpangako ang gobyerno nga irebyu 
ang kaundan sang Omnibus Franchi- 
sing Guidelines (OFG) hasta Disyembre 
31. Mangin kabahin ang mga drayber, 
opereytor kag komyuter sa proseso 


nga ini. Nagpamahog ang mga grupo 
nga liwat magwelga kon indi magpa- 
bor sa ila ang mahimo nga bag-o nga 
rekomendasyon. 

Nagapadayon ang welga sang 
mga drayber kag konduktor sang bus 
sang Admiral Transport Inc. sa gara- 
he sang kumpanya sa Quezon City nga 
nagabyahe sa ruta sang EDSA Carou- 
sel. Ginkasa ang welga pagkatapos 
nagdumili ang maneydsment sa de- 
manda nga dugang nga sweldo kag 
benepisyo sa ila negosasyon. 

Nagboto pabor sa welga ang mga 
katapu sang unyon sa Ateneo de Ma- 
nila University sadtong Marso 10. 
Nagdesisyon sila nga magwelga tu- 
ngod indi pagsabton sang administra- 
syon sang unibersidad ang nagakada- 
pat nga umento kag benepisyo sa mga 
tuig 2019 hasta 2024. 


Duha ka semana nga naglansar 
sang mga paghulag ang unyon sang 
mamumugon sa Sky Cable Davao para 
igiit ang pagsaka sang sweldo, pag- 
untat sang kontraktwalisasyon, kag 
pagkilala sa unyon. 

Sang Marso 16 nagprotesta ang 
mga mamumugon sa Toyota sa Japa- 
nese Embassy sa Manila batuk sa 22 
ka tuig nga kagamo nila sa dumuluong 
nga kumpanya. Nagapanawagan sila 
sang hustisya para sa 227 ka mamu- 
mugon nga iligal nga ginpangkakas 
sadtong 2001 nga sugod sini naka- 
agum sang intimidasyon kag kapintas 
gikan sa estado. 

Nagpasa sang hagna nga layi sa 
House of Representative ang mga 
grupo sang pangabudlay kag ang blo- 
keng Makabayan para dugangan ang 
sweldo sang mga mamumugon sa pri- 
bado nga sektor nga P750 sa bug-os 
nga pungsod. Suportado ang hagna 
sang mga grupo nga Kilusang Mayo 
Uno, Federation of Free Workers, kag 
Bukluran ng Manggagawang Pilipino. i 


Mga pangkalibutan nga kampanya sang FFPS 


GINPANGUNAHAN SANG Friends of the Filipino People in 
Struggle (FFPS) ang paglunsar sang duha ka pangkalibutan 
nga kampanya subong nga Marso bilang suporta sa rebolu- 
syonaryong pumuluyo sa Pilipinas. 

Liwat nga ginlunsar sang grupo ang kampanya para sa 
pagpa-untat sang mga aerial bombing, pagpang-kanyon 
kag istraping sa mga sibilyan nga komunidad sa Pilipinas. 
Sobra sa 200 ka kaso sang mga ini ang ginhimo sang mga 
pwersa sang Armed Forces of the Philippines sa idalum 
sang rehimen US-Duterte, samtang pila ka napulo na ang 
nalista sa idalum sang rehimen US-Marcos. 

Ginlansar man sang FFPS ang isa ka tuig nga kampanya 
para ipatingkad ang pagduso sang National Democratic 
Front of the Philippines (NDFP) sa paghimakas sang pumu- 
luyong Pilipino kaangot sa nahilapit nga bulawanon (Gol- 
den) nga anibersaryo sini sa Abril 24. 

Ginaduso man sang grupo ang pagpakakas sa NDFP, Par- 
tido Komunista sang Pilipinas, Bagong Hukbong Bayan kag 
mga progresibo nga personahe sa listahan sang ginatawag nga 
mga “terorista” sang reaksyunaryong gobyerno sa Pilipinas. 

Ang FFPS isa ka pangkalibutanon nga organisasyon nga 
nagasuporta sa pungsodnon-demokratiko nga kahublagan 
sa Pilipinas. May yara ini mga katapu nga organisasyon 
halin sa North America, Europe, Asia kag Oceania. 

Singgit sa Adlaw sang mga Kababaenhan 


SA ADLAW SANG Kababaenhan nga Anakbalhas 
sadtong Marso 8, nagmartsa sa lain-lain nga syu- 
dad ang libuan ka kababaenhan, kaupod ang iban 
pa nga demokratikong sektor. Panawagan nila ang 
dugang nga sweldo kag pagpanubo sang mga pre- 
syo sang mga balaklon, lakip ang iban pa nga mga 
hinanali nga hambalanon pang-katilingban pareho 
sang reporma sa duta. 

Sa Metro Manila, naghiwat sang programa ang 
kababaenhan sa tiilan sang Mendiola sa Manila 
City. Ginhampas nila hasta mawasak ang isa ka 
effigy ni Ferdinand Marcos Jr bilang simbolo sang 
ila kaakig batuk sa inutil kag tuta nga rehimen. May 
yara man sang pareho nga paghulag sa mga syudad 
sang Bacolod kag Davao, subong man sa Hong Kong 
kag Canada. 

Sa Bulacan, nagsaot ang kababaenhan sang Ca- 
lumpit, bilang protesta batuk sa mga pagpang-abuso 
sa kababaenhan kag mga bata. Ginhimo ang pagsaot 
sa makasaysayan nga Bagbag Bridge. Kabahin ang 
armado nga pakig-away nga ini sang mga Pilipino nga 
soldado sa Gyerang Pilipino-Amerikano kon diin gin- 
punggan sang mga Pilipino ang pagsulod sang mga 
soldadong Amerikano sa Pampanga kag Malolos. 


Marso 21, 2023 ANG BAYAN 


